
Krisna-hívők párválasztási szokásai

2013. évi TDK-dolgozatomban a somogyvámosi Krisna-hívők párválasztási szokásait és a Krisna- tudatos házasságot kívánom megérteni. A párválasztás intézménye rendkívül fontos minden egyénnél, főként az említett vallásos közösségben, ugyanis itt a házasság egy életre szóló döntés.
Úgy gondolom, hogy a Krisna- tudatos párválasztásnál a megfelelő társ választásában a szerelem csak másodlagos szempont. Számukra egy lelki társ, egy barát megtalálása a cél. A Krisna-hívők intelligenciával és megfontoltsággal választanak maguknak párt. Ezzel szemben a befogadó társadalom párválasztásánál a külső az elsődleges tényező, majd pedig az érzelmek hatására választják ki partnerüket. Interjúim segítségével ezekre a megállapításokra kerestem a választ. Kutatásomat egy hetes terepmunkával támasztottam alá, melyet Somogyvámoson végeztem a Krisna-völgy indiai Kulturális Központ és Biofarmon 2013 januárjában. A terepmunkám során tizenkét adatközlővel készítettem félig strukturált interjút és részt vevéses megfigyelést is folytattam.
Dolgozatomban ismertetem a magyarországi párkapcsolatokat, valamint a Krisna-völgyi párválasztás menetét. Szó esik a férfi és nő kapcsolatára vonatkozó szabályokra, melyeket gyakorlati példákkal támasztok alá. A párválasztást egy egyéni eset útján is bemutatom. Kutatásom során arra is kerestem a választ, hogy mik a legfontosabb elvárások egy Krisna hívő számára, valamint, hogy hogyan zajlik a védikus esküvő.



